# **DECIZIA ETAPEI DE ÎNCADRARE**

## Nr. număr din 18.07.2017

DRAFT

Ca urmare a solicitării de emitere a acordului de mediu adresate de **COMUNA ALEXANDRU VLAHUTA**, cu sediul în Str. Principala, Nr. 1, Alexandru Vlahuţă , Judetul Vaslui, reprezentată prin primar Cojocaru Dănuț, înregistrată la APM Vaslui cu nr. 3281/26.05.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.07.2017, că proiectul ***"Modernizare drumuri de interes local în comuna Alexandru Vlahuță, județul Vaslui"*** propus a fi amplasat în intravilanul și extravilanul satelor Alexandru Vlahuță, Buda și Morăreni, comuna Alexandru Vlahuță, județul Vaslui nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13 a - „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;

b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

- mărimea proiectului – proiect de dimensiune mică

Proiectul constă în modernizarea a 6 tronsoane de drumuri cu lungime totală de 5133,00 m, după cum urmează:

- tronsonul 1 cuprinde: Ds 223/1, Ds 223, Ds 358, Ds 359 – lungime totală = 2051,54 m;

- tronsonul 2 cuprinde: Ds 140, Ds 251 – lungime totală = 229,56 m;

- tronsonul 3 cuprinde: Ds 820 – lungime totală = 815,70 m;

- tronsonul 4 cuprinde: Ds 567, Ds 494, Ds 336 – lungime totală = 1415,00 m;

- tronsonul 5 cuprinde: Ds 335, Ds 397 – lungime totală = 330,00 m;

- tronsonul 6 cuprinde: Ds 252/1 și Ds 79 – lungime totală = 300,00 m.

Proiectul prevede și modernizarea drumurilor laterale pe o distanță de 15,00 m cu următorul sistem rutier:

- realizarea platformei drumului;

- realizarea unui strat de fundație din balast amestec optimal în grosime de 25 cm;

- realizarea stratului de bază din piatră spartă în grosime de 15 cm;

- realizarea a 2 acostamente de câte 0,50 m fiecare din balast.

*Caracteristici:*

- lungime drumuri laterale de amenajat: (15 buc. X 15 ml) L=0,225 km;

- lățimea platformei va fi variabilă de la 5,0 m la 7,0 m;

- acostamente de la 0,50 m la 0,75 m;

- șanțuri de pământ pe o lungime de 2750,28 ml;

- șanțuri betonate pe o lungime de 5613,11 ml;

- rigolă carosabilă pe o lungime de 427,50 ml;

- panta în profil transversal va fi de 2,5%, iar a acostamentelor de 4%;

- 20 podețe transversale de tip Premo în lungime de 152,50 m;

- 15 podețe tubulare cu diametrul interior de 600 mm.

Colectarea și evacuarea apelor provenite din precipitații se face prin șanțuri betonate, șanțuri noi din pământ, iar descărcarea acestora prin podețe transversale.

Pentru îmbunătățirea siguranței circulației se vor prevedea indicatoare de reglementare a circulației care vor fi amplasate în zonele periculoase și la intersecțiile cu drumurile laterale.

- cumularea cu alte proiecte – nu este cazul;

- utilizarea resurselor naturale - materiale de construcţii în cantităţi mici (pământ, balast, nisip, etc.);

- producţia de deşeuri – deşeurile de materiale de construcţii se vor depozita la locul stabilit de Primăria comunei Alexandru Vlahuță, iar deșeurile reciclabile se vor valorifica prin agenți economici autorizați;

- emisiile poluante, inclusiv zgomotul şi alte surse de disconfort: - nu este cazul;

- riscul de accident, ţinându-se seama în special de substanţele şi de tehnologiile utilizate – nu este cazul.

**Localizarea proiectului**

- utilizarea existentă a terenului – terenul în suprafață de 42397,00 mp este situat în intravilanul și extravilanul satelor Alexandru Vlahuță, Buda și Morăreni, comuna Alexandru Vlahuță, județul Vaslui; este în proprietatea publică a comunei și este în administrarea Consiliului Local Alexandru Vlahuță. Terenul aferent proiectului este încadrat la categoria de folosință căi de comunicație rutieră din categoría străzilor secundare și drumurilor vicinale.

- relativa abundenţă a resurselor naturale din zonă, calitatea şi capacitatea regenerativă a acestora – se vor folosi resurse naturale în cantităţi mici;

- capacitatea de absorbţie a mediului, cu atenţie deosebită pentru:

a) zonele umede - nu este cazul;

b) zonele costiere - nu este cazul;

c) zonele montane şi cele împădurite - nu este cazul;

d) parcurile şi rezervaţiile naturale - nu este cazul;

e) ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale şi bazine piscicole amenajate etc. - nu este cazul;

f) zonele de proteţie specială – nu este cazul;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate – nu este cazul;

i) peisajele cu semnificaţie istorică, culturală şi arheologică – nu este cazul.

**Caracteristicile impactului potenţial**

a)extinderea impactului: aria geografică şi numărul persoanelor afectate: – impact nesemnificativ;

b) natura transfrontieră a impactului: - nu este cazul;

c) mărimea şi complexitatea impactului: - impact nesemnificativ;

d) probabilitatea impactului – redusă.

e) durata, frecvenţa şi reversibilitatea impactului – reversibil, numai pe perioada realizării lucrărilor de construire.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

***Condiţiile de realizare a proiectului:***

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.

2. Se vor obţine avizele precizate în certificatul de urbanism şi se vor respecta condiţiile

impuse prin aceste avize şi din documentaţia tehnică depusă. Să solicite și să obțină punct de vedere de la SGA Vaslui la începerea lucrărilor.

3. Deşeurile produse vor fi stocate temporar selectiv în spaţii special amenajate; se

interzice abandonarea /stocarea deşeurilor în afara spaţiilor amenajate în acest scop; deşeurile de construcţii se vor depozita la locul stabilit de Primăria comunei Alexandru Vlahuță, iar deşeurile reciclabile se vor valorifica prin agenţi economici autorizaţi.

4. Transportul deşeurilor periculoase /nepericuloase va fi efectuat numai de către firme

autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.

5. Implementarea tuturor măsurilor de protecţie a factorilor de mediu propuse prin proiect

şi descrise în documentaţia care a stat la baza emiterii acestei decizii.

6. Pe parcursul execuţiei lucrărilor se vor lua toate măsurile pentru prevenirea poluărilor

accidentale; se impune refacerea terenurilor afectate de lucrări la starea iniţială.

7. Pe toată durata de realizare a lucrărilor este strict interzis a se efectua descărcări de deşeuri lichide sau solide în ape de suprafaţă sau subterane.

8. Titularul va informa în scris autoritatea publică competentă pentru protecţia mediului ori

de câte ori există o schimbare de fond a datelor care au stat la baza eliberării prezentei.

9. La finalizarea lucrărilor, titularul va notifica în scris APM Vaslui.

10. Nerespectarea prevederilor prezentei decizii atrage suspendarea sau anularea

acesteia, după caz, în conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia***.

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv, Şef serviciu A.A.A.,**

**Mădălina NISTOR Mihaela BUDIANU**

Întocmit,

Neculai STANCIU